*Муниципаль тур*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәренең ҖАВАПЛАРЫ**

**2025-2026 нчы уку елы**

**5 нче сыйныф**

**Максималь балл – 58**

1. **ТЕСТ (20 балл)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 |
| **1** | **2** | **4** | **3** | **2** | **3** | **3** | **3** | **2** | **3** |

**II. Теоретик бирем.**

Шигырьне укыгыз. Аерып бирелгән 1 зат берлек сандагы фигыльләрнең тиешле кушымчаларын языгыз. Хикәя фигыль турында белгәннәрегезне языгыз. (**10 балл**) **4+ 6**

Фәннәр **укый**м мәктәбемдә –

Тырышып белем **алам**.

Туган телемне яратам,

Тукайны укып **беләм**.

Беләсегез килсә, быел

Мин бишенчегә керәм.

Алдымда күпме мәсьәлә

Җавабын үзем чишәм.

Йолдызлар серен ачарга

**Чакыра** мине җиһан.

Укучы хикәя фигыль турында мәктәп программасы, дәреслекләрдә бирелгән материалны мөмкин кадәр тулы чагылдырган очракта, биремгә иң югары балл **(6)** куела. Төгәлсезлекләрнең күләменә карап, баллар саны киметелә. Мәгълүмат бөтенләй булмаган очракта, укучыга 0 балл куела.

**III.Уйлагыз һәм җавапларны языгыз.**

Бирелгән сүзләргә берәр хәреф өстәп, тамырдаш сүз ясагыз, ул сүзләрне языгыз. **(5 балл)**

Тара- - тарак

Бизә- - бизәк

Аш - аша

Илә- иләк

Ела**-** - елак

**IV. Гамәли-иҗади бирем.**

1. Фразеологик әйтелмә һәм аның мәгънәсен тәңгәлләштерегез, җавапны саннар белән языгыз. **(5 балл)**

|  |  |
| --- | --- |
| А) трай тибү | 1) ачулану |
| Ә) авызы колакка җитү | 2) эшләмәү |
| Б) пыр туздыру | 3) курку |
| В) күз буяу | 4) алдау |
| Г) хафага төшү | 5) шатлану |

**Җавап :**  **\_\_\_\_\_\_25143\_\_\_\_\_\_\_\_\_\_\_\_\_\_\_\_**

2. Шигырьне укыгыз һәм күп нокталар урынына тиешле хәрефләрне куегыз. **(4 балл)**

Алланып таңнарның алына,  
Нур булып кешелек таңына,  
Җыр булып үрелеп кү**ң**елгә,  
Кил безгә, Яңа ел, кил безгә!  
Ко**я**шлы көннәрнең җылысын,  
Бәхетнең, шатлыкның ол**ы**сын  
Күтәреп көннәрнең и**ң**енә,  
Рәхим ит Туган ил түренә! (*Э. Мөэминова*)

3. *Кояшлы көннәрнең җылысын* юлындагы сүзләрне антонимнарына үзгәртеп языгыз. **(3 балл)**

**Болытлы төннәрнең салкынын**

4. Беренче куплеттантамырдаш сүзләрне күчереп алыгыз, сүзләрнең тамырын шартлы билге белән күрсәтегез. **(3 балл)**

**Алланып, алына, ал - тамыр**

5. “Нәрсә ул матурлык?” темасына 7-8 җөмләдән торган инша языгыз. (**8 балл**)