*Муниципаль тур*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәренең ҖАВАПЛАРЫ**

**2025-2026 нчы уку елы**

**7 нче сыйныф**

**Максималь балл – 64**

**I. ТЕСТ (20 балл)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 |
| **3** | **2** | **3** | **3** | **2** | **3** | **3** | **3** | **1** | **1** |

**II. Теоретик бирем.**

Искергән сүзләр турында языгыз. Фикерегезне мисаллар белән дәлилләгез. (**8 балл**)

Укучы мәктәп программасы, дәреслекләрдә бирелгән материалны мөмкин кадәр тулы чагылдырган очракта, мисаллар белән дәлилләгәндә, биремгә иң югары **балл (8)** куела. Төгәлсезлекләрнең күләменә карап, баллар саны киметелә. Мәгълүмат бөтенләй булмаган очракта, укучыга 0 балл куела.

**I****II. Уйлагыз һәм җавапларны языгыз.**

Мәкальләрнең ахырын уйлап языгыз. **(5 балл)**

1. *Өең кысан булса да,* күңелең иркен булсын*.*
2. *Яхшы тел –* җан азыгы.
3. *Сөйдергән дә – тел,* биздергән дә –тел.
4. *Баканың да* үз тавышы үзенә матур.
5. *Өйрәнгән* җирдә калмас.

**IV. Гамәли-иҗади бирем.**

1. Тексттагы ˂... > тамгасы урынына тиешле тыныш билгеләрен куегыз. **(7 балл)**

Март ахыры якынлашкач ˂,> беренче зур яңалык шул булды ˂:> кычыткан күбәләге оча башлады. Кирпеч төсле кызыл күбәләк. Шул кызыл өстендә вак кара таплар күренә. Юка канатлары читеннән кара кайма киткән ˂,> ә каймага зәңгәр таплар тезелгән. Күбәләк суыкны агач ярыгында уздырган һәм яз җиткәч уянган.

Бераздан үрмәкүчләр уянды ˂,> кайберләре кар өстендә сәяхәт итә башлады. Иртән кояш күренә ˂-> үрмәкүч терелә ˂,> кичен суыта ˂-> ул тагы үлеп куя. *(Г. Хәсәнов*)

2. Шигырьне укыгыз һәм күп нокталар урынына тиешле хәрефләрне куегыз. **(2 балл)** **һәр төшеп калган хәреф – 0,5 балл**

Татлы тәм бар ипекәйдә.

Төш**е**ндем мин яши-яши:

Кеше аңа үз ө**е**ндә

Сөенечен кушып ашый.

Ачы тәм бар ипекәйдә.

Карусыз гом**е**р юлдашы:

Шуның өчен аңа кеше

Көенечен кушып ашый. (*Р. Зәйдулла*)

3. *Ачы тәм бар ипекәйдә.* җөмләсенә синтаксик анализ ясагыз. (**4 балл**) **тәм – ия, бар – хәбәр, ачы – аергыч, ипекәйдә- кыек тәмамлык. Бу –җәенке ике составлы гади җөмлә**

4. Шигырьдән антоним парларны күчереп языгыз, сүзләрнең кайсы сүз төркемнәренә каравын билгеләгез. (**4 балл**) 2**+2**

**татлы – ачы - сыйфат, сөенеч – көенеч - исем**

5. Шигырьдән үткән заман хикәя фигыльне табып языгыз, морфологик анализ ясагыз. **(3 балл)**

**төшендем – тамыр, билгеле үткән заман хикәя фигыль, 1 нче зат, берлек санда, барлыкта**

6. Сөйләм теленә хас сүзне күчереп алыгыз. **(2 балл)**

**ипекәй**

7. “Икмәк кадере” темасына 8-9 җөмләдән торган инша языгыз. (**9 балл**)